Diari Oficial de la Generalitat Valenciana


Sumari del DOGV 2575, del 30-08-1995 (1995/835933)

RESOLUCIÓ de 14 de juliol de 1995, del conseller d'Obres Públiques, Urbanisme i Transports, per la qual designa representants en diversos òrgans de les confederacions hidrogràfiques del Xúquer i del Segura.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2575

Data del DOGV
:   30-08-1995

Secció del DOGV
:   ALTRES DISPOSICIONS

Número del document
:   1995/835933


Data del document
:   14-07-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 14 de juliol de 1995, del conseller d'Obres Públiques, Urbanisme i Transports, per la qual designa representants en diversos òrgans de les confederacions hidrogràfiques del Xúquer i del Segura.   
El recent Decret 205/1995, d'11 de juliol, del Govern Valencià, pel qual determina la participació de la Generalitat en els òrgans de govern i administració de les confederacions hidrogràfiques del Xúquer, del Segura i de l'Ebre, representa una nova distribució dels representants de la Generalitat en aquests, com a conseqüència de la nova composició del Govern valencià i de la reorganització dels departaments autonòmics duta a terme pel Decret 16/1995, d'11 de juliol, de la Presidència de la Generalitat.  
En aqueix sentit, l'article únic del Decret 205/1995 preveu la participació del conseller d'Obres Públiques, Urbanisme i Transports -o persona que hi delegue- en la Junta de Govern de les confederacions hidrogràfiques del Xúquer, el Segura i l'Ebre; del director general d'Obres Públiques -o persona que hi delegue- en els consells de l'aigua de les confederacions hidrogràfiques esmentades, i la designació de diversos representants de la Conselleria d'Obres Públiques, Urbanisme i Transports (dos en la Junta de Govern, quatre en el Consell de l'Aigua i un en l'Assemblea d'Usuaris de la Confederació Hidrogràfica del Xúquer, i un en el Consell de l'Aigua de la Confederació Hidrogràfica del Segura) pel titular d'aquesta conselleria.  
Finalment, la disposició addicional del decret esmentat assenyala un termini de quinze dies des de la publicació per a la designació per part de les distintes conselleries dels representants que els corresponguen.  
En virtut d'això, i en compliment del que estableix el Decret 205/1995, resolc:  
Designar els representants següents de la Conselleria d'Obres Públiques, Urbanisme i Transports en diversos òrgans de les confederacions hidrogràfiques del Xúquer i del Segura:  
A) Confederació Hidrogràfica del Xúquer  
1. Junta de Govern:  
- Sr. José Ramón Garcia Anton, director general d'Obres Públiques.  
- Sr. Vicente Serrano Orts, cap del Servei de Planificació.  
\* Suplents:  
- Sr. Carlos Espert Cerezo, cap del Servei de Relacions Institucionals i Estudis.  
2. Consell de l'Aigua:  
- Sr. Vicente Serrano Orts, cap del Servei de Planificació.  
- Sr. Juan Antonio Sánchez Martínez, cap de la Divisió de Recursos Hidràulics.  
- Sr. Carlos Espert Cerezo, cap del Servei de Relacions Institucionals i Estudis.  
- Sr. Miguel de Domingo Navarro, cap del Servei de Suport Tècnic.  
3. Assemblea d'Usuaris:  
- Sr. José Ramón García Antón, director general d'Obres Públiques.  
\* Suplent:  
- Sr. Vicente Serrano Orts, cap del Servei de Planificació.  
B) Confederació Hidrogràfica del Segura  
2. Consell de l'Aigua:  
- Sr. Vicente Serrano Orts, cap del Servei de Planificació.  
\* Suplent:  
- Sr. Enrique Quesada Fernández, enginyer del Servei de Planificació.  
València, 14 de juliol de 1995.- El conseller d'Obres Públiques, Urbanisme i Transports: Luis F. Cartagena Travesedo.